**ครั้งที่ 1**

**การจัดทำคลังข้อสอบ**

**1. อาจารย์วสันต์ รัตนากร**

 อาจารย์วสันต์ รัตนากร ในการแลกเปลี่ยนเรียนรู้ครั้งนี้ ในด้านการจัดการเรียนการสอนอยากจะเสนอคณะกรรมการว่าจะแลกเปลี่ยนเรียนรู้ในเรื่องการจัดทำคลังข้อสอบเพราะทางคณะได้งบประมาณในการจัดซื้อระบบคลังข้อสอบจากมหาวิทยาลัย ซึ่งอยู่ในขั้นตอนการจัดซื้อและด้วยเป็นเรื่องใหม่จึงอยากเป็นประเด็นความรู้มาทำเป็นแนวปฏิบัติให้อาจารย์ในคณะนำไปใช้ในการแลกเปลี่ยนเรียนรู้ จะดำเนินการ 3 ครั้ง ครั้งที่ 1 และ ครั้งที่ 2 จะเป็นการคิดเห็นของคณะกรรมการเพื่อให้ได้ความคิดที่ตกผนึก และครั้งที่ 3 จะจัดโครงการการอบรมคลังข้อสอบโดยอบรมอาจารย์และเชิญวิทยากรเป็นตัวแทนบริษัทที่พัฒนาแอพพลิเคชั่นดังกล่าว มาอบรมให้อาจารย์ส่วนแนวทางการดำเนินการจัดการคลังข้อสอบจะเกิดความรู้ของคณะกรรมการ

**2. อาจารย์ ดร.ญาดา ชอบทำดี**

 อาจารย์ ดร.ญาดา ชอบทำดี เสนอว่าการจัดทำคลังข้อสอบตอนนี้มีแอพพลิเคชั่นที่ใช้ด้ฟรีอยู่ แต่จะไม่สามารถรวบรวมรายวิชาหลายวิชาและอาจารย์หลายคนไว้ที่เดียวกันได้ ดังนั้นระบบคลังข้อสอบที่จัดซื้อควรจะรวบรวมไว้ที่เดียวกัน เพื่อง่ายต่อการเรียกใช้

**3. อาจารย์มลิวัลย์ บุญสอน**

 อาจารย์มลิวัลย์ บุญสอน ได้บอกว่าในสถานการณ์การระบาดของโรคโควิด-19 ครั้งแรกตนได้ใช้โปรแกรม Google From มาลองเก็บคะแนนกับนักศึกษาก็มีปัญหาบ้างเรื่องการป้องกันการทุจริต แต่ถ้าสอบที่ห้องคอมพิวเตอร์ก็น่าจะสอบได้ดีแต่ถ้าจำเป็นต้องสอบออนไลน์ โดยนักศึกษาอยู่คนละที่กันก็น่าจะต้องให้โปรแกรมสุ่มข้อสอบมาวัดสอบนักศึกษาได้หลากหลายรูปแบบเพื่อป้องกันการลอกข้อสอบและควรมีการจำกัดเวลาในการทำข้อสอบแต่ละข้อ

**4. อาจารย์มาลิน หัตถกิจธาตรี**

 อาจารย์มาลิน หัตถกิจธาตรี บอกว่าภาษาจีนที่ตนสอนอยู่จะต้องพิมพ์ภาษาจีนลงในระบบคลังข้อสอบจะทำได้หรือไม่ อยากฝากประธานให้ประสานงานกับบริษัทว่าภาษาต่างประเทศที่ไม่ใช่ภาษาอังกฤษ สามารถพิมพ์ในระบบได้หรือไม่และตนเองเสนอว่าควรวางรูปแบบในการจัดทำคลังข้อสอบตั้งแต่การจัดทำ มคอ.3 ของแต่ละรายวิชาจนถึงแตกเป็นข้อสอบ

**5. อาจารย์กัญญารัตน์ เอี่ยมวันทอง**

 อาจารย์กัญญารัตน์ เอี่ยมวันทอง เสนอว่าในการอบรมการจัดคลังข้อสอบ อยากให้อาจารย์นำ มคอ.3 และไฟล์ข้อสอบมาลองหัดทำจริงเลย จะได้ฝึกจริงด้วยนอกจากนั้นควรอธิบายให้อาจารย์ที่เข้าอบรมเรื่องการหาคุณภาพข้อสอบด้วย

**6. อาจารย์ ดร.ปิยะภรณ์ บุญช่วยรอด**

 อาจารย์ ดร.ปิยะภรณ์ บุญช่วยรอด เสนอว่าการจัดการคลังข้อสอบมีข้อควรระวังคือคลังข้อสอบจะต้องจัดให้แบบทดสอบมีความเท่าเทียมกันกับผู้สอบแต่ละคนการทดสอบต้องการการหลีกเลี่ยงการลอกผลการตอบข้อสอบระหว่างผู้สอบ วิธีการแก้หนึ่งคือจัดทำแบบทดสอบต่างชุดกัน แต่คลอบคลุมเนื้อหาเหมือนกันจัดให้ผู้สอบแต่ละคนและต้องคลอบคลุมความยาก ง่าย ของข้อสอบให้อยู่ในระดับใกล้เคียงกันซึ่งในทางปฏิบัติทำได้ยากส่งผลกระทบต่อการตัดสินผลการสอบของผู้สอบทุกคน และคลังข้อสอบจะต้องลดการคลาดเคลื่อนของการทดสอบให้น้อยที่สุด เพื่อให้ได้ผลการทดสอบที่มีประสิทธิภาพ

**7. อาจารย์วีรภัทร ภคพงษ์พันธุ์**

 อาจารย์วีรภัทร ภคพงษ์พันธุ์ การพัฒนาคลังข้อสอบต้องใช้ค่าใช้จ่ายในระยะแรกแต่ในระยะยาวค่าใช้จ่ายจะคุ้มค่าประหยัดเวลาในการดูแลข้อสอบและการผลิตข้อสอบ โดยเฉพาะในการที่มหาวิทยาลัยมีความต้องการให้คณะฯ ดำเนินการเปิดอบรมหลักสูตรระยะสั้นผ่านระบบออนไลน์จึงเห็นว่าการมีคลังข้อสอบจะช่วยตอบโจทย์ในการวัดประสิทธิภาพของผู้เข้ารับการอบรมเพียงแต่ต้องการการวางแผนให้ดี และปัจจุบันการใช้อุปกรณ์มือถือและคอมพิวเตอร์ของนักศึกษาก็มีมากแล้วปัญหาด้านอุปกรณ์ต่างๆคงลดน้อยลง

**8. อาจารย์ยศกร วรรณวิจิตร**

 อาจารย์ยศกร วรรณวิจิตร เสนอว่าควรวางแผนให้นำข้อสอบข้อสอบทุกวิชามาใส่ในระบบคลังข้อสอบแต่ใครจะสอบออนไลน์หรือพิมพ์ข้อสอบไปถ่ายสำเนาแล้วสอบตามห้องเรียนก่อนไม่เป็นไรเพราะเราต้องการได้ข้อสอบก่อนในตอนนี้ค่อยพัฒนารูปแบบการสอบต่อไป

**ครั้งที่ 2**

**การจัดทำคลังข้อสอบ**

**1. อาจารย์วสันต์ รัตนากร**

 อาจารย์วสันต์ รัตนากร บอกว่าได้ไปสอบถามตัวแทนบริษัทที่ได้จัดทำแอพพลิเคชั่นคลังข้อสอบแล้ว บริษัทได้บอกว่าคลังข้อสอบของบริษัทสามารถนำไฟล์ข้อสอบที่เราพิมพ์แล้วมาดำเนินการใส่เข้าไปในคลังข้อสอบได้เลยเพียงแต่จัดรูปแบบให้ตรงนิดหน่อยและคลังข้อสอบสามารถวัดผลการศึกษาได้ตามวัตถุประสงค์เชิงพฤติกรรมและสามารถขอคุณภาพคลังข้อสอบได้ และคณบดีมีความประสงค์จะต้องการให้นำข้อสอบของแต่ละคนมาใส่ไว้ในคลังข้อสอบ แต่อาจจเลือกบางส่วนที่มีความพร้อมก่อนได้ และถ้าใครประวงค์จะสอบออนไลน์หรือจะถ่ายสำเนาไปสอบก่อนในห้องเรียนก็ไม่ขัดข้องเพียงแต่ว่าคณะกรรมการจัดวางรูปแบบในการจัดทำคลังข้อสอบให้ดีเกิดประสิทธิภาพสูงสุด

**2. อาจารย์ ดร.ญาดา ชอบทำดี**

 อาจารย์ ดร.ญาดา ชอบทำดี เสนอว่าการจัดการคลังข้อสอบให้เริ่มตั้งแต่ มคอ.3 ที่มีบทเรียนต่าง ๆ มาแตกเป็นวัตถุประสงค์หลักและวัตถุประสงค์เชิงพฤติกรรม แล้วนำมาแยกเป็นจำนวนข้อสอบแต่ละวัตถุประสงค์ว่าจะกำหนดกี่ข้อเป็นกี่คะแนนแล้วรวบรวมคะแนนเป็นเท่าไหร่ ทั้งคะแนนเก็บ คะแนนสอบกลางภาค และคะแนนสอบปลายภาค

**3. อาจารย์มลิวัลย์ บุญสอน**

 อาจารย์มลิวัลย์ บุญสอน เสนอให้จัดทำตัวอย่างเป็นคู่มือในการทำข้อสอบแยกตามวัตถุประสงค์เพื่อให้อาจารย์ผู้สอนได้มีแนวทางศึกษาเพราะยังไม่มีคนเข้าในในการสร้างข้อสอบชัดเจนและอยากให้มีการจัดตั้งคณะกรรมการจัดทำคลังข้อสอบขึ้นเพื่อศึกษาและวางรูปแบบแนวการจัดทำข้อสอบ

**4. อาจารย์มาลิน หัตถกิจธาตรี**

 อาจารย์มาลิน หัตถกิจธาตรี ได้เสนอว่าการจัดทำคลังข้อสอบควรจะต้องคำนึงถึงมาตรฐานการเรียนรู้ 5 ด้านของหลักสูตรด้วยและอยากเสนอว่าคลังข้อสอบจะต้องสามารถกำหนดระยะเวลาสอบในแต่ละข้อได้โดยเฉพาะจะช่วยเรื่องการสอบออนไลน์สามารถสุ่มข้อสอบในคลังข้อสอบของแต่ละวิชาออกมาได้

**5. อาจารย์กัญญารัตน์ เอี่ยมวันทอง**

 อาจารย์กัญญารัตน์ เอี่ยมวันทอง เสนอว่าควรทำคู่มือชี้แจงรายละเอียดเกี่ยวกับการหาคุณภาพข้อสอบให้อาจารย์รู้ด้วยว่าเป็นอย่างไรเพราะอาจารย์หลายท่านยังไม่เข้าใจเช่น ค่าอำนาจการจำแยก ค่าวามยากง่าย

**6. อาจารย์ ดร.ปิยะภรณ์ บุญช่วยรอด**

 อาจารย์ ดร.ปิยะภรณ์ บุญช่วยรอด อยากให้นำข้อสอบกลาง เช่น ข้อสอบภาษาอังกฤษ Exam มาบรรจุไว้ในนี้ด้วยเพราะนักศึกษาต้องสอบทุกปี รวมทั้งข้อสอบกลางคอมพิวเตอร์ และผู้ประกอบการ

**7. อาจารย์วีรภัทร ภคพงษ์พันธุ์**

 อาจารย์วีรภัทร ภคพงษ์พันธุ์ ให้จัดทำคู่มือนอกจากการสร้างแนวปฏิบัติการสร้างข้อสอบและหาคุณภาพข้อสอบแล้วควรมีแนวทางการประเมินการใช้จากผู้สอน นักศึกษา แอดมิน เพื่อให้ทราบปัญหาการใช้ด้วย

**8. อาจารย์ยศกร วรรณวิจิตร**

 อาจารย์ยศกร วรรณวิจิตร เสนอว่าในการอบรมการจัดทำคลังข้อสอบหากว่าระบบคลังข้อสอบยังไม่สนองตอบผู้ใช้น่าจะเสนอให้แก้ไขได้